**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KAI KURIŲ KLAIPĖDOS MIESTO SAVIVALDYBĖS TARYBOS SPRENDIMŲ PAKEITIMŲ“ PROJEKTO**

1. **Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama pakeisti Klaipėdos miesto savivaldybės tarybos 2013 m. kovo 28 d. sprendimo Nr. T2-72, „Dėl turto perdavimo valdyti, naudoti ir disponuoti patikėjimo teise“ priedo 3 punktą, patikslinti perduodamų BĮ Klaipėdos miesto savivaldybės administracijai patalpų plotą ir įrašyti patalpų žymėjimo indeksus. Taip pat papildyti Klaipėdos miesto savivaldybės panaudai perduodamo turto sąrašą, patvirtintą Savivaldybės tarybos 2012 m. kovo 29 d. sprendimu Nr. T2-91 „Dėl Klaipėdos miesto savivaldybės panaudai perduodamo turto sąrašo patvirtinimo“ ir Klaipėdos miesto savivaldybės nuomojamo turto sąrašą, patvirtintą Savivaldybės tarybos 2012 m. sausio 27 d. sprendimu Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“. Į panaudai perduodamo ir nuomojamo turto sąrašą įtraukiamas Klaipėdos miesto savivaldybei nuosavybės teise priklausantis turtas, kuris nereikalingas savivaldos funkcijoms įgyvendinti ir nepatvirtinta šio turto privatizavimo programa.

1. **Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba priėmė 2013 m. kovo 28 d. sprendimą Nr. T2-72, perduoti nuo 2013 m. liepos 1 d. BĮ Klaipėdos miesto savivaldybės administracijai valdyti, naudoti ir disponuoti patikėjimo teise negyvenamąsias patalpas Debreceno g. 48, Klaipėdoje, 1072,49 kv. metro bendrojo ploto, Mokyklos g. 3, Klaipėdoje, 1693,50 kv. metro bendrojo ploto, Švyturio g. 2, Klaipėdoje, 401,35 kv. metro bendrojo ploto. Į perduodamų patalpų Švyturio g. 2, Klaipėdoje, plotą nebuvo įtrauktas patalpose esančių spintų plotas. Todėl reikalinga įtraukti nenurodytus patalpų indeksus ir patikslinti perduodamų patalpų plotą (1 priedas).

Sprendimo projektas taip pat parengtas vadovaujantis:

1. Klaipėdos miesto savivaldybės turto perdavimo panaudos pagrindais tvarkos aprašo, patvirtinto Klaipėdos miesto savivaldybės tarybos 2012 m. sausio 27 d. sprendimu Nr. T2-29 (pakeista Klaipėdos miesto savivaldybės tarybos 2012 m. kovo 29 d. sprendimu Nr. T2-93). Šio tvarkos aprašo 3 punktas nurodo, kad Savivaldybei nuosavybės teise priklausantis turtas panaudos pagrindais laikinai neatlygintinai valdyti ir naudotis perduodamas pagal Klaipėdos miesto savivaldybės tarybos patvirtintą panaudai perduodamo turto sąrašą.

Sprendimo projekte pateiktas panaudai perduodamo turto sąrašas (2 priedas), kuriame yra įtrauktas planuojamas perduoti panaudos pagrindais nekilnojamas turtas.

2. Klaipėdos miesto savivaldybės materialiojo turto nuomos tvarkos aprašo, patvirtinto Klaipėdos miesto savivaldybės tarybos 2011 m. gruodžio 22 d. sprendimu Nr. T2-401. Šio tvarkos aprašo 3 punktas nurodo, kad Savivaldybės turtas nuomojamas pagal Klaipėdos miesto savivaldybės tarybos patvirtintą nuomojamo turto sąrašą.

Sprendimo projekte pateiktas nuomojamo turto sąrašas (3 priedas), kuriame yra įtrauktas planuojamas išnuomoti turtas.

Atsižvelgiant į Klaipėdos miesto savivaldybės tarybos priimtą 2013 m. kovo 28 d. sprendimą Nr. T2-72, projekto 2 priedo punktuose nuo 79 iki 81 ir 2 priedo 125 punkte nurodytas turtas į sąrašus įtraukiamas nuo 2013 m. liepos 1 d.

1. **Kokių rezultatų laukiama.**

BĮ Klaipėdos miesto savivaldybės administracijai perduodamų patalpų plotas atitiks kadastro ir registro duomenų byloje nurodytus matavimus (1 priedas).

Klaipėdos miesto savivaldybei nuosavybės teise priklausantis, Savivaldybės administracijos patikėjimo teise valdomas turtas pagal patvirtintą panaudai perduodamo turto sąrašą (2 priedas) bus perduodamas panaudos pagrindais laikinai neatlygintinai valdyti ir naudotis įstatyme nurodytiems subjektams.

Klaipėdos miesto savivaldybės administracija pagal patvirtintą nuomojamo turto sąrašą (3 priedas) nuomos patikėjimo teise valdomą, Klaipėdos miesto savivaldybei nuosavybės teise priklausantį turtą. Už nuomojamą turtą bus surinktos lėšos į savivaldybės biudžetą.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma. Teigiamos pasekmės – Klaipėdos miesto savivaldybės tarybai priėmus šį sprendimą, Klaipėdos miesto savivaldybei nuosavybės teise priklausančio, Savivaldybės administracijos patikėjimo teise valdomo turto (2 priedas) perdavimas panaudos pagrindais atitiks Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo reikalavimus.

Klaipėdos miesto savivaldybei nuosavybės teise priklausantis Savivaldybės administracijos patikėjimo teise valdomas turtas (3 priedas) bus nuomojamas. Už nuomojamą turtą bus surinktos lėšos į savivaldybės biudžetą.

Turto skyriaus vedėja Genovaitė Paulikienė